|  |  |  |  |
| --- | --- | --- | --- |
| ИСПОЛНИТЕЛЬНЫЙ КОМИТЕТ  НИЖНЕКАМСКОГО МУНИЦИПАЛЬНОГО РАЙОНА  РЕСПУБЛИКИ ТАТАРСТАН | Herb | | ТАТАРСТАН РЕСПУБЛИКАСЫ  ТҮБӘН КАМА МУНИЦИПАЛЬ РАЙОНЫ  БАШКАРМА КОМИТЕТЫ |
| пр. Строителей, д. 12, г. Нижнекамск, 423570 | Төзүчеләр пр., 12 нче йорт, Түбән Кама шәһәре, 423570 |
|  | | | |
| ПОСТАНОВЛЕНИЕ  № 525 | | КАРАР  5-нче сентябрь 2019 ел | |

Татарстан Республикасы Түбән Кама муниципаль районы Елантау авыл җирлегенең генераль планы проекты буенча фикер каршылыкларын җайга салу буенча Килештерү комиссиясе төзү турында

«Россия Федерациясендә җирле үзидарә оештыруның гомуми прин-циплары турында» 2003 елның 6 октябрендәге 131-ФЗ номерлы Федераль законның 15 статьясы, Россия Федерациясе Шәһәр төзелеше кодексының 25 статьясы, Татарстан Республикасы Түбән Кама муниципаль районы Уставының 45 статьясы нигезендә карар бирәм:

1. Елантау авыл җирлегенең генераль планы проекты буенча фикер каршылыкларын җайга салу буенча Килештерү комиссиясе төзергә.

2. Килештерү комиссиясе эшчәнлеге тәртибен (1-нче кушымта) расларга.

3. Килештерү комиссиясе составын расларга (2-нче кушымта).

4. Әлеге карарны Татарстан Республикасы Түбән Кама муниципаль районының рәсми сайтында урнаштырырга һәм массакүләм мәгълүмат чаралары матбугатында бастырып чыгарырга.

5. Әлеге карарның үтәлешен тикшереп торуны район башкарма комитеты җитәкчесенең төзелеш буенча урынбасары Р.Ә.Хаҗиевкә йөкләргә.

Җитәкче А.Г. Сәйфетдинов

Татарстан Республикасы

Түбән Кама муниципаль районы

Башкарма комитетының

2019 елның 5-нче сентябрь

525-нче номерлы карары белән расланган

1-нче кушымта

Татарстан Республикасы

Түбән Кама муниципаль районы Елантау авыл җирлегенең генераль планы проекты буенча фикер каршылыкларын җайга салу буенча

Килештерү комиссиясе эшчәнлеге тәртибе

1. Килештерү комиссиясе үзенең эшчәнлегендә Россия Федерациясе Шәһәр төзелеше кодексының 25 статьясына, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законга, Түбән Кама муниципаль районы Уставына таяна.

2. Килештерү комиссиясе үз эшчәнлеген дәүләт хакимияте органнары, җирле үзидарә органнары һәм башка кызыксынган затлар белән үзара бәйләнештә гамәлгә ашыра.

3. Килештерү комиссиясенең максималь эш вакыты аны төзү датасыннан өч айдан да артмаска тиеш.

4. Килештерү комиссиясе утырышын аның рәисе оештыра һәм алып бара, ә ул булмаганда – Килештерү комиссиясе рәисе урынбасары.

5. Килештерү комиссиясе утырышларында комиссия әгъзалары катнаша, ә кирәк булганда, гамәлдәге законнар нигезендә, башка органнар вәкилләре катнаша ала.

6. Килештерү комиссиясе утырышы, комиссия әгъзаларының 50% тан да ким булмаган өлеше катнашса, хокуклы дип санала (2-нче кушымта).

7. Килештерү комиссиясе утырышы беркетмәсенә рәис һәм секретарь кул куя.

8. Килештерү комиссиясе тарафыннан кабул ителгән карарларга каршы тавыш биргән Килештерү комиссиясе әгъзалары, беркетмәгә кушып, аның аерылгысыз өлеше булып торачак аерым фикер рәсмиләштерә алалар.

9. Килештерү комиссиясе карары утырышта катнашучыларның гади күпчелек тавышы белән кабул ителә. Тавышлар тигез булганда, Килештерү комиссиясе рәисе тавышы хәлиткеч булып тора.

10. Килештерү комиссиясенең эш нәтиҗәләре Килештерү комиссиясе утырышы беркетмәсендә чагылдырыла.

11. Үз эше нәтиҗәләре буенча Килештерү комиссиясе түбәндәге карарларның берсен кабул итә:

11.1. Әлеге проект белән килешмәү өчен нигез булган барлык кисәтүләрне исәпкә алучы үзгәрешләрне кертеп, генераль план проектын килештерергә.

11.2. Баш тарту турында карар кабул итүгә нигез булган сәбәпләрне күрсәтеп, генераль план проектын килештерүдән баш тарту.

12. Килештерү комиссиясе үз эше нәтиҗәләре буенча Татарстан Республикасы Түбән Кама муниципаль районы Башкарма комитеты җитәкчесенә юллый:

12.1. Тәртипнең 11 пунктындагы 11.1 пунктчасында күрсәтелгән карар кабул иткәндә, килештерү комиссиясе утырышы беркетмәсе, текст рәвешендәге һәм карталар рәвешендәге материаллар белән бергә аңа кертелгән үзгәрешләр белән генераль план проекты.

12.2. Тәртипнең 11 пунктындагы 11.2 пунктчасында күрсәтелгән карар кабул иткәндә, килештерелмәгән генераль план проекты, генераль план проекты белән килешмәү турында бәяләмә, Килештерү комиссиясе утырышы беркетмәсе, шулай ук текст рәвешендә һәм карталар рәвешендә килешенмәгән мәсьәләләр буенча материаллар.

12.2. пунктчасында күрсәтелгән кисәтүләр үз эченә ала:

- килешенмәгән мәсьәләләр буенча материалларны генераль план проектыннан төшереп калдыру турында тәкъдимнәр (шул исәптән аларны килештерү вакытына кадәр килештерелмәгән мәсьәләләрне теркәү максатларында тиешле картада күрсәтү юлы белән);

- тиешле үзгәрешләр кертү турында тәкъдимнәр әзерләү юлы белән генераль планны раслаганнан соң, Тәртипнең 12 пунктындагы 12.2. пунктчасында күрсәтелгән мәсьәләләрне килештерү планы.

Килештерү комиссиясе тәкъдим иткән документлар һәм материаллар нигезендә, Түбән Кама муниципаль районы Башкарма комитеты җитәкчесе генераль планның билгеле бер өлешендә килештерелгән яки килештерелмәгән проектын җирле үзидарәнең вәкиллекле органына җибәрү, яисә мондый проектны кире кагу һәм аны эшләп бетерү өчен җибәрү турында карар кабул итәргә хокуклы.

Татарстан Республикасы

Түбән Кама муниципаль районы

Башкарма комитетының

2019 елның 5-нче сентябрь

525-нче номерлы карары белән расланган

2-нче кушымта

## Татарстан Республикасы

## Түбән Кама муниципаль районы Елантау авыл җирлегенең генераль планы

## проекты буенча фикер каршылыкларын җайга салу буенча

## Килештерү комиссиясе составы

|  |  |  |
| --- | --- | --- |
| Хаҗиев Р.Ә. | - | Башкарма комитет җитәкчесенең төзелеш буенча урынбасары, комиссия рәисе; |
| Әхмәдиева А.Г. | - | ТР Түбән Кама муниципаль районы Башкарма ко-митетының төзелеш һәм архитектура идарәсе баш-лыгы вазыйфаларын башкаручы, комиссия секретаре. |
| Комиссия әгъзалары: | | |
| Хәбибуллин Т.Р. | - | ТР Җир һәм мөлкәт мөнәсәбәтләре министрлыгының кадастр мөнәсәбәтләре бүлеге башлыгы; |
| Ханов Ф.Г. | - | архитектура һәм шәһәр төзелеше мәсьәләләре буенча Түбән Кама муниципаль районы Башлыгы киңәшчесе; |
| Сираҗетдинов Э.Р. | - | ТР Түбән Кама шәһәре һәм Түбән Кама муниципаль районы архитекторы; |
|  | - | ТР Түбән Кама муниципаль районының җир һәм мөлкәт мөнәсәбәтләре идарәсе вәкиле (килешү буенча); |
| Гайнетдинов Р.Г. | - | Татарстан Республикасы Түбән Кама муниципаль районы Елантау авыл җирлеге башлыгы; |
|  | - | «Татинвестгражданпроект» ДУП проект оешмасы вәкиле, Казан шәһәре (килешү буенча). |